section_heading: Olimpijske igre u Rio de Janeiru 2016.
paragraph_text: 11. kolovoza Michael Phelps još jednim dostignućem ulazi u povijest sporta i Olimpijskih igara. Naime, pobjeđuje u disciplini 200 m mješovito, rezultatom 1:54.66 i osvaja svoju četvrtu zlanu medalju na ovim Igrama (22. sveukupno). Ostaje njegov olimpijski rekord iz Pekinga 2008. (1:54.23) a i svjetski rekord njegovog rivala Ryan Lochtea (1:54.00, iz Šangaja 2011.), ali važnije od toga je da je, ovom olimpijskom pobjedom, pobijedio četvrti puta uzastopno u istoj, pojedinačnoj, disciplini na četirima Olimpijskim igrama, i time se je, kao treći, pridružio dvojici olimpijskih velikana koji su to jedini uspjeli prije njega: atletičarima Alu Oerteru, koji je 4 puta uzastopno pobijedio u bacanju diska, na Olimpijskim igrama 1956., 1960., 1964. i 1968.; te Carlu Lewisu, koji je 4 puta uzastopno pobijedio u skoku u dalj, na Olimpijskim igarama  1984., 1988., 1992. i 1996.